wickkiey/tamil-wikipedia-markdown huggingface dataset:
# வளத்துக் கொண்ட மாதவ மகாதிராயன்


**வளத்துக் கொண்ட மாதவ மகாதிராயன்** கங்க வம்சத்தின் 5வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் அரிவர்ம மகாதிராயனின் தத்துப்புத்திரன் என்கிறது கொங்கு தேச ராஜாக்கள் கையேட்டுப் பிரதி. ,  

**வளத்துக் கொண்ட மாதவ மகாதிராயன்** மிகச் சிறிது காலமே ஆட்சி செய்ததால் இவரைப்பற்றிய செய்திகள் இல்லை என்கிறது கொங்கு தேச ராஜாக்கள்- கையேட்டுப் பிரதி ,  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# அவிந்தன்

**கிருட்டிண வர்மன்** (**அவிந்தன்**) கங்க வம்சத்தின் 6 வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் வளத்துக் கொண்ட மாதவ மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.  

## தானசாசனம்
**கிருட்டிண வர்மன்** தனது ஆட்சிக் காலத்தில் பஞ்சலிங்க தலங்களைக் கட்டி சைவ சமயத் தொண்டு செய்தான் எனவும், பஞ்சலிங்க தலங்களுக்கு நிலம் தானம் செய்தது பற்றி இக்கோவில் கல்வெட்டுக்களில் காணக்கிடைக்கும்.  

## இரண்டு அரசர்கள்
கொங்கு தேசத்தையும் கன்னட தேசத்தையும் ஆட்சி செய்த **கிருட்டிண வர்மன்** பிள்ளை இல்லாமல் போகவே விஷ்ணுகோப மகாதிராயனைப் போலவே **பரிகுலாத்திரிராயன்**மகன் டிண்டீகராயனை தத்து எடுத்துக்கொண்டான். ஆனால் **கிருட்டிண வர்மன்** மந்திரிகளும், சேனாதிபதிகளும், ஏற்காமல் **கிருட்டிண வர்மனு**டைய தங்கை மகனான **கொங்கணி** என்பவனை மன்னன் ஆக்கினார்கள்.
# வேதாந்த நூல்கள் பட்டியல்

## வேதாந்த நூல்கள் பட்டியல்

1. உபநிடதம்
1. பிரம்ம சூத்திரம் - பாதராயணர்
1. பகவத் கீதை
1. உத்தவ கீதை
1. மாண்டூக்ய காரிகை – கௌடபாதர்
1. அத்வைத வேதாந்தம் - - ஆதி சங்கரர்
1. விவேக சூடாமணி - ஆதி சங்கரர்
1. வேதாந்த சாரம் - சதானந்தர்
1. ஜீவப்பிரம்ம ஐக்கியம்
1. ஞானவாசிட்டம்
1. கைவல்ய நவநீதம் (தமிழ் வேதாந்த நூல்)
1. சசிவர்ண போதம் (தமிழ் வேதாந்த நூல்)
1. அஞ்ஞவதைப் பரணி (தமிழ் வேதாந்த நூல்)
1. பாடுதுறை (தமிழ் வேதாந்த நூல்)
1. வேதாந்த சூளாமணி
1. விசார சாகரம்
1. அஷ்டாவக்ர கீதை
1. விசார சந்திரோதயம்
1. சொரூப சாரம்
1. தத்துவாமிர்தம் - தத்துவராயர்
1. ரிபு கீதை
1. வாசுதேவ மனனம்
1. ஒழிவில் ஒடுக்கம்
1. முத்தி சோபானம்
1. ஞான வெட்டியான்
1. ஜீவன் முக்திப் பிரகரணம்
1. விருத்திப் பிரபாகரம்
1. தத்துவ அனுசந்தானம்
1. அத்துவித உண்மை
1. வேதாந்த பரிச்சேதம்
1. பிரபோத சந்திரோதயம்
1. குறுந்திரட்டு - தத்துவராயர்
1. நாநா ஜீவ வாதக் கட்டளை (தமிழ் வேதாந்த நூல்)
1. மகாராஜா துறவு
1. வார்த்திகாமிர்தம்
1. பெருந்திரட்டு- தத்துவராயர்
1. வேதாந்த பரிபாசை
1. கீதாசாரத்தாலாட்டு

## இதனையும் காண்க
- இந்தியத் தத்துவ நூல்களும் ஆசிரியர்களும்
# இந்திய தேசிய இலச்சினை



**இந்திய தேசிய இலச்சினை** என்பது இந்தியக் குடியரசின் தேசியச் சின்னமாகும். இது சாரநாத்தில் அசோகர் எழுப்பிய சிங்கத் தூணை அடிப்படையாகக் கொண்டு வடிவமைக்கப்பட்டது. இது திசம்பர் 1947 இல் இந்திய மேலாட்சி அரசின் சின்னமாகவும், பின்னர் 26 சனவரி 1950 இல் இந்தியக் குடியரசின் சின்னமாகவும் ஏற்றுக்கொள்ளப்பட்டது.  

இந்திய தேசிய இலச்சினை இந்திய அரசின் அதிகாரப்பூர்வ முத்திரையாக பயன்படுத்தப்படுகின்றது. அலுவல்முறை கடித முகப்புகளிலும் இந்திய நாணயங்களிலும், கடவுச்சீட்டுகளிலும் இது பயன்படுத்தப்படுகின்றது.  

## வரலாறு
1947 ஆம் ஆண்டு ஆகத்து 15 ஆம் தேதி பிரித்தானிய ஆட்சி முடிவடைந்ததைத் தொடர்ந்து, புதிதாக சுதந்திரம் பெற்ற இந்திய அரசு 30 திசம்பர் 1947 அன்று அதிகாரப்பூர்வ அரசு சின்னமாக இந்த அசோக சிங்க சின்னத்தை ஏற்றுக்கொண்டது. இந்திய அரசியலமைப்பின் அசல் கையெழுத்துப் பிரதியை அழகுபடுத்தும் பணியை நந்தலால் போசிடம் (சாந்தி நிகேதன் பள்ளியின் அப்போதைய முதல்வர்) இந்திய தேசிய காங்கிரசால் வழங்கப்பட்டது. போசு தனது மாணவர்களின் உதவியுடன் இந்தப் பணியை தொடங்கினார். அப்போது இந்த இலச்சினையில் சிங்கங்கள் தத்ரூபமாக சித்தரிக்கப்பட வேண்டும் என்று விரும்பிய அவர், கல்கத்தா மிருகக்காட்சிசாலையில் சிங்கங்களின் நடத்தையைப் படித்துக்கொண்டிருந்த தீனாநாத் பார்கவாவை இந்த பணிக்காகத் தேர்ந்தெடுத்தார். இது 26 சனவரி 1950 இல் இந்தியக் குடியரசின் சின்னமாக ஏற்றுக்கொள்ளப்பட்டது.  

## பயன்பாடு மற்றும் விளக்கம்

இது சாரநாத்தில் அசோகர் எழுப்பிய சிங்கத் தூணை அடிப்படையாகக் கொண்டு வடிவமைக்கப்பட்டது. முப்பரிமாண வடிவில் இந்த இலச்சினை நான்கு சிங்க உருவங்களை கொண்டிருக்கின்றது. இந்த சிங்கங்கள் சக்தி, தைரியம், தன்னம்பிக்கை மற்றும் நம்பிக்கை ஆகிய நான்கு பண்புகளைக் குறிக்கின்றன. பொதுவாக இலச்சினையில் மூன்று சிங்கங்கள் மட்டுமே தெரியும், நான்காவது சிங்கம் பார்வையில் இருந்து மறைக்கப்பட்டுள்ளது.  

இவை ஒரு வட்ட வடிவ பீடத்தில் நிறுத்தப்பட்டுள்ளன. இந்தப் பீடத்தில் (கிழக்கில்) யானை, (மேற்கில்) குதிரை, (தெற்கே) எருது, (வடக்கே) சிங்கம் ஆகிய விலங்குருக்கள் பொறிக்கப்பட்டுள்ளன. இவற்றின் நடுவே சக்கரங்கள் பொறிக்கப்பட்டுள்ளன. இந்தப் பீடம் ஒரு மலர்ந்த தாமரை வடிவ தளத்தில் அமைந்துள்ளது. மலர்ந்த தாமரை மலரும் வாழ்வையும் படைப்பூக்க அகவெழுச்சியையும் குறிக்கிறது. தூணின் மகுடமாகத் தர்மச் சக்கரம் விளங்குகின்றது. "சத்யமேவ ஜெயதே" ("வாய்மையே வெல்லும்") என்ற பொன்மொழி தேவநாகரி எழுத்தில் இடமிருந்து வலமாக பீடத்தின் கீழே பொறிக்கப்பட்டுள்ளது. இது புனித இந்து வேதங்களின் இறுதிப் பகுதியான *முண்டக உபநிடததிலிருந்து* மேற்கோள் காட்டப்பட்டுள்ளது.  

இந்தச் சின்னத்தின் பயன்பாடு இந்திய தேசிய இலச்சினை சட்டம், 2005 மற்றும் இந்திய தேசிய இலச்சினை (பயன்பாட்டு ஒழுங்குமுறை) விதிகள், 2007 ஆகியவற்றால் நிர்வகிக்கப்படுகிறது.  

## காட்சிப்படங்கள்

## இவற்றையும் காண்க
- அசோகச் சக்கரம்
- அசோக சிங்கத் தூபியின் தலைப்பகுதி
- இந்திய தேசியக் கொடி
# செல்லையா இராசதுரை


**செல்லையா இராசதுரை** (*Chelliah Rajadurai*, 27 யூலை 1927 – 7 திசம்பர் 2025) இலங்கைத் தமிழ் அரசியல்வாதியும், முன்னாள் இலங்கை அமைச்சரும், எழுத்தாளரும், சிறந்த பேச்சாளரும் ஆவார். 1956 முதல் 1989 வரை நாடாளுமன்ற உறுப்பினராகப் பதவியில் இருந்தார். மட்டக்களப்பு மாநகர சபையின் முதலாவது முதல்வராகத் தேர்ந்தெடுக்கப்பட்டவர்.  

## வாழ்க்கைக் குறிப்பு
இராசதுரை மட்டக்களப்பு ஆனைப்பந்தி ஆண்கள் பாடசாலையில் ஆரம்பக் கல்வியை முடித்து, பின்னர் மெதடிஸ்த மத்திய கல்லூரியில் உயர்தரக் கல்வியை முடித்தார். இராசதுரை சுதந்திரன் பத்திரிகையின் ஆசிரியர் குழுவில் பணியாற்றினார்.  

## அரசியலில்
இராசதுரை இலங்கைத் தமிழரசுக் கட்சியின் வேட்பாளராக முதன் முதலாக மட்டக்களப்பு தொகுதியில் 1956 நாடாளுமன்றத் தேர்தலில் போட்டியிட்டு வெற்றி பெற்று நாடாளுமன்றம் சென்றார். தொடர்ந்து மார்ச் 1960, யூலை 1960, 1965, 1970 தேர்தல்களிலும் போட்டியிட்டு வெற்றி பெற்றார். தமிழரசுக் கட்சி தமிழர் விடுதலைக் கூட்டணியில் இணைந்ததை அடுத்து 1977 தேர்தலில் கூட்டணியின் சார்பில் போட்டியிட்டு வெற்றி பெற்றார்.  

1979 பெப்ரவரி 10 இல் இவர் தமிழரசுக் கட்சியில் இருந்து வெளியேற்றப்பட்டார். இவரை ஆளும் கட்சியில் இணைப்பதற்காக 1979 பெப்ரவரி 22 இல் அரசியலமைப்பில் திருத்தம் கொண்டு வரப்பட்டு, 1979 மார்ச் 7 இல் ஜே. ஆர். ஜெயவர்தனா தலைமையிலான ஆளும் ஐக்கிய தேசியக் கட்சியில் இணைந்தார். இதற்காக அவருக்கு இந்து சமய, பண்பாட்டு, தமிழ் அமுலாக்கல், பிரதேச அபிவிருத்தி அமைச்சர் பதவி வழங்கப்பட்டது. பின்னர் இவர் மலேசியாவுக்கான இலங்கைத் தூதுவராக நியமிக்கப்பட்டு மலேசியா சென்றார். பணியில் இருந்து இளைப்பாறிய பின்னர் மலேசியாவில் வாழ்ந்து வந்த வந்த இராசதுரை, இறுதிக் காலத்தில் சென்னையில் வாழ்ந்து வந்தார்.  

இராசதுரை நாடாளுமன்ற உறுப்பினராக இருந்த காலத்தில் 1967 ஆம் ஆண்டில் மட்டக்களப்பு மாநகர சபையின் முதலாவது முதல்வராக ஓராண்டு காலத்திற்குப் பதவியில் இருந்தார்.  

## தேர்தல் வரலாறு
**செல்லையா இராசதுரையின் தேர்தல் வரலாறு**

| 1956 நாடாளுமன்றம் | மட்டக்களப்பு | இலங்கைத் தமிழரசுக் கட்சி | align= |
| --- | --- | --- | --- |
# கொங்கணி வர்மன்-I


**கொங்கணி வர்மன்** கங்க வம்சத்தின் 7வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் கிருட்டிண வர்மனின் தங்கை மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.  

## தானசாசனம்
**கொங்கணி வர்மன்** தனது ஆட்சிக் காலத்தில் பறோளகேளுருக் கிராமத்தை அவனிடமிருந்த சர்தாரின் மனைவிக்கு நிலம் தானம் செய்தது பற்றி சாசனம்  

## இரண்டு அரசர்கள்
கொங்கு தேசத்தையும் கன்னட தேசத்தையும் ஆட்சி செய்த **கிருட்டிண வர்மன்** பிள்ளை இல்லாமல் போகவே விஷ்ணுகோப மகாதிராயனைப் போலவே **பரிகுலாத்திரிராயன்**மகன் டிண்டீகராயனை தத்து எடுத்துக்கொண்டான். ஆனால் **கிருட்டிண வர்மன்** மந்திரிகளும், சேனாதிபதிகளும், ஏற்காமல் **கிருட்டிண வர்மனு**டைய தங்கை மகனான **கொங்கணி** என்பவனை மன்னன் ஆக்கினார்கள்.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# புஷ்கராயன்


**புஷ்கராயன்** கங்க வம்சத்தின் 9வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் இல்லை. இவர் துர்வினிதனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், மந்திர சாத்திரங்களைக் கற்று தேர்ச்சி பெற்று அதன் சக்தியால் பல தேச மன்னர்களை வென்றும், சேர, சோழ, பாண்டிய, ஆந்திர, கலிங்க தேசங்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.  

## பிரஹத்தியராயன்
**புஷ்கராயன்** மிகச் சிறந்த கல்வியாளராக விளங்கினான். இவனது ஆட்சியில் பிராமணர்களுக்கு தான தர்மங்கள் செய்ய மறுத்ததால் பிரஹத்தியராயன் என மக்கள் பெயரிட்டு அழைத்தனர்.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# பிராசாதப்ர கோ


**பிராசாதப்ர கோ** அல்லது **பிரெயா கோ** (*Preah Ko*, கெமர்: ប្រាសាទព្រះគោ, *புனிதமான காளை*) என்பது கி.பி ஒன்பதாம் நூற்றாண்டில் முதலாம் இந்திரவர்மனால் எழுப்பப்பட்ட ஓர் இந்துக் கோயிலாகும். இவ்வாலயத்தின் கட்டிட அமைப்பினையும் பிரெயா கோ என்ற வகுப்புக்குள்ளேயே கட்டிட வல்லுனர்கள் வகைப்படுத்துகின்றார்கள்.
# அபிஜித்


**அபிஜித்** (Abhijith) கன்னடத் திரைப்பட நடிகர். இவர் சில திரைப்படங்களை இயக்கியுள்ளார். இவர் நூற்றுக்கும் அதிகமான திரைப்படங்களில் நடித்துள்ளார்.  

## திரைப்படங்கள்
- 1990 காலேஜ் ஹீரோ
- 1994 பூதைய மக்களு
- 1993 ரஞ்சிதா
- 1994 ராஷ்மி
- 1993 முத்தின மாவா
- 1999 ஓம் நம சிவாய்
- 1990 சைத்ரதா பிரேமாஞ்சலி
- 2002 அந்தர்யா
- 2000 எஜமானா
- 2001 கோடிகொப்பா
- 2005 சமரசிம்ம நாயக்கா
- 2009 வைரி
- 2012 விஷ்ணு
- 2013 அமரேஷ்வரா

## விருதுகள்
- சிறந்த நடிகருக்கான விருது - 1996
# வினீத்


**வினீத்** திரைப்பட நடிகர். இவர் தமிழ், மலையாளம், கன்னடம் , தெலுங்கு மொழித் திரைப்படங்களில் நடித்துள்ளார். இவர் அறுபதுக்கும் அதிகமான திரைப்படங்களில் நடித்தவர்.  

## இளமைக்காலமும் கல்வியும்
வினீத் 1969, ஆகஸ்ட் 23-ஆம் நாளில் ராதாகிருஷ்ணன், சாந்தகுமாரி ஆகியோருக்கு கேரளாவின் கண்ணூர் மாவட்டத்தில் பிறந்தார். அவருக்கு கவிதா என்ற சதோதரி உள்ளார். வினீத் பத்தாம் வகுப்பை தலசீரியில் உள்ள செயிண்ட் ஜோசப்ஸ் உயர்நிலைப்பள்ளியில் முடித்தார். பின்பு 1991 ஆம் ஆண்டில் தி நியூ கல்லூரியில் வணிகத்தில் இளங்கலைகளைப் படிப்பை படித்து முடித்தார்.  
வினீத் 2004 ஆம் ஆண்டில் பிரிசில்லா மேனனை மணந்தார். தற்போது சென்னையில் வசிக்கிறார். அவருக்கு 2006-ஆம் ஆண்டில் அவந்தி என்ற மகள் பிறந்தார்.  

## திரைத்துறை
- சந்திரமுகி
- காதல் தேசம்
- பிரியமான தோழி
- தேவதை
- உளியின் ஓசை
- கட்டபொம்மன்
- ஆவாரம் பூ
- காதல் கிறுக்கன்
- புதிய முகம்
# பாக்கொங்


**பராசாதபாக்கொங்** அல்லது **பாக்கொங்** (*Bakong*, கெமர் மொழி: ប្រាសាទបាគង) என்பது கெமர் பேரரசால் அமைக்கப்பட்ட முதலாவது மணற்கல்கலால் ஆன மலைக்கோவில் ஆகும். இது கம்போடியாவில் இன்றைய சியாம் ரியப் நகரில் அமைந்துள்ளது. இக்கோவில் கிபி 9 ஆம் நூற்றாண்டின் இறுதியில் பண்டைய அரிகராலயா நகரில் முதலாம் இந்திரவர்மனின் அதிகாரபூர்வ அரசுக் கோவிலாக இருந்தது.
# இராஜமல்ல தேவராயன்- I

**இராஜமல்ல தேவராயன்- I** கங்க வம்சத்தின் 18வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் குணதுத்தும ராயனின் தம்பிஎன்கிறது கொங்கு தேச ராஜாக்கள் கையேட்டுப் பிரதி. இவரே கொங்கு தேச அரசர்களில் கங்க வம்சத்தின் கடைசி அரசன், இவனுக்குப் பிறகு சோழ வம்சத்து ஆதித்திய வர்மன் கொங்கு தேசத்தை ஆண்டான்.  

## இரு தலைநகரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டும், விஜயஸ்கந்தபுரத்தையும் தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழன் பாண்டியர்களோடு சமாதானம் செய்து அவர்களிடமிருந்து ஆட்சி செய்தார் எனவும் அறியமுடிகிறது.  

## ஸ்ரீ ரெங்கபுரம்
இவன் ஆட்சிகாலத்தில் உபய காவேரி மத்தியில் அமைந்த திட்டில் **இரங்க நாயகருக்கு** கோவில் கட்டி, பிரகாரமும் கட்டி, இந்தப் பகுதிக்கு ஸ்ரீ ரெங்கபுரம்|ஸ்ரீ ரெங்கபுரம் ( தற்போதைய சிறீரங்கப்பட்டணம் அரங்கநாதசுவாமி கோயில்)எனப் பெயரிட்டான்.  

## இதையும் பார்க்கவும்
- சிறீரங்கப்பட்டணம் அரங்கநாதசுவாமி கோயில்

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# குணதுத்தும ராயன்

**குணதுத்தும ராயன்** கங்க வம்சத்தின் 18வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் சத்தியவாக்கிய ராயனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழன் பாண்டியர்களோடு சமாதானம் செய்து அவர்களிடமிருந்து ஆட்சி செய்தார் எனவும் அறியமுடிகிறது.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# சத்தியவாக்கிய ராயன்

**சத்தியவாக்கிய ராயன்** கங்க வம்சத்தின் 18வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் கெந்த தேவராயனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழன் பாண்டியர்களோடு சமாதானம் செய்து அவர்களிடமிருந்து ஆட்சி செய்தார் எனவும் அறியமுடிகிறது.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# கெந்த தேவராயன்

**கெந்த தேவராயன்** கங்க வம்சத்தின் 17வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் இராஜமல்ல தேவராயனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழன் பாண்டியர்களோடு சமாதானம் செய்து அவர்களிடமிருந்து ஆட்சி செய்தார் எனவும் அறியமுடிகிறது.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# இராஜமல்ல தேவராயன்

**இராஜமல்ல தேவராயன்** கங்க வம்சத்தின் 16வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் பிரிதிவி கொங்கணி மகாதிராயனின் தம்பி, விசயாதித்தராயனுடைய மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழனை வென்று, பின் சமாதானம் செய்து அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.  

## தத்துபுத்திரன்
**பிரிதிவி கொங்கணி மகாதிராயன்** தனக்குப் பின் வாரிசு இல்லாததால் தம்பி, விசயாதித்தராயன் முன்னமே இறந்து போனதால் அவனது மகன் **இராஜமல்ல தேவராயன்** கொங்கு நாடு| கொங்கு தேசத்திற்கு அரசனானான்.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# பிரிதிவி கொங்கணி மகாதிராயன்

**பிரிதிவி கொங்கணி மகாதிராயன்** கங்க வம்சத்தின் 15வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் சிவகாமராயனின் பேரன் என்கிறது கொங்கு தேச ராஜாக்கள் கையேட்டுப் பிரதி. இவனுக்குப் பின் வாரிசுகள் இல்லாது போயிற்று.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.  

## ஆட்சிப் பங்கீடு
**பிரிதிவி கொங்கணி மகாதிராயன்** தனது சேனாதிபதியாய் இருந்த **ஸ்ரீ புருஷராயனுக்கு** விஜயகந்தபுரத்தை தலைநகராக அமைத்து 12 கிராமங்களைக் கொடுத்தான். இவன் சாலிவாகன சகம் வருடம் 1, அஷ்டவுஷ்ட யோத்திர சதம் 968 பிரபவ வருடம் 1 சித்திரை மாதம் சுக்கிலபட்சம் பஞ்சமியிலே அசுவனி நட்சத்திரத்திலே, சோமவாரத்தில் **ஸ்ரீ புருஷராயனுக்கு** இராஜ்ஜிய தானம் இதற்கு சாட்சி, என் குலத்திலே பிறந்திருக்கிற மந்திரி, ராஜகுமாரர்கள் என்றும், தெய்வ சாட்சி மல்லிகார்ச்சுன சுவாமி என்று சாசனம் உள்ளது. கணவாய் கிராமங்கள் என்பது தற்கால ஹாசனூர், கஜ்ஜலு கட்டி மலைப் பகுதிகளாகும்.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# சிவகாமராயன்

**சிவகாமராயன்** கங்க வம்சத்தின் 14வது அரசராக அறியப்படுகிறார். இவரது ஆட்சிக்காலத்தை கி. பி. 669 என அறுதியிட்டுக் கூறுகிறது. இவர் ராஜகோவிந்தராயனின் தம்பி என்கிறது கொங்கு தேச ராஜாக்கள் கையேட்டுப் பிரதி.  

## முகுந்த பட்டணம்
கொங்கு தேசத்தை ஆண்ட கங்க வம்ச அரசர்களில் இவன் **முகுந்த பட்டணம்**த்தைத் தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.  

## நிலக்கொடை
**சிவகாமராயன்** மிகச் சிறந்த தர்மம் செய்பவனாக விளங்கினான். இவன் சாலிவாகன சகம் வருடம் வஸ்துசிரஹபாணயுதம் 591 பிரமோதூத ஸ்ம்வத்ஸரம் 10 மகாமாதம் 10 அன்று விஷ்ணுவினுடைய குமாரன் வாசபேயனுக்கு உரியூர், ஒபளி, ஹளிஹள்ளி ஆகிய நாடுகளை தானம் வழங்கியதாக அறியமுடிகிறது.  

## சான்றாவணம்

## ஆதாரங்கள்

- *Kongudesarajakkal* , Government manuscript Library, Chennai
# ராஜகோவிந்தராயன்


**ராஜகோவிந்தராயன்** கங்க வம்சத்தின் 13வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் கொங்கணி மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## முகுந்த பட்டணம்
கொங்கு தேசத்தை ஆண்ட கங்க வம்ச அரசர்களில் இவன் **முகுந்த பட்டணம்**த்தைத் தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் வில் வித்தையில் நல்ல தேர்ச்சி பெற்றவனாகையால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.  

## சைவமதம்
**ராஜகோவிந்தராயன்** மிகச் சிறந்த வில்போர் வீரனாக விளங்கினான். இவன் வீர சைவத்தில் மிகுந்த நாட்டமுடைவனாக இருந்ததால் இவன் காலத்தில் வீர சைவமதம் பிரமலமடைந்தது. இதன் காரணமாய் இவனை **நந்திவர்மன்** என மக்கள் பெயரிட்டு அழைத்தனர்.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# கொங்கணி மகாதிராயன்

**கொங்கணி மகாதிராயன்** கங்க வம்சத்தின் 12வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் பூவிக்கிரமராயனின் 2வது மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் காலத்தில் யானைப் படையை ஏற்படுத்தி அதன் சக்தியால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும், சிறிது காலத்தில் கலிங்க, மராட, மகாராஷ்டிர கப்பம் கொடுக்காததால் நால்வகைப் படையுடன் கலிங்க, மராட, மகாராஷ்டிர தேசங்களை வென்று அதன் அரச பிரதிநிதியாக தனது அண்ணன் **வல்ல பாக்கிராயனை** நியமித்து கிடைத்தப் பெரும் தொகையைக்கொண்டு தலவனபுரக்கோட்டையை பூவிக்கிரமராயனின் விடுபட்ட கோட்டை கட்டும் பணியை சீர்படுத்தி நன்றாக கட்டியதாக அறியமுடிகிறது.  

## பட்டம்
**கொங்கணி மகாதிராயன்** மிகச் சிறந்த போர் வீரனாக விளங்கினான். இவன் நவரத்தினங்கள் பதித்த இருக்கையில் அமர்ந்து ஆட்சி செய்ததால் **மகா பூவிக்கிரமராயன்** என மக்கள் பெயரிட்டு அழைத்தனர்.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# பூவிக்கிரமராயன்

**பூவிக்கிரமராயன்** கங்க வம்சத்தின் 11வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் திருவிக்கிரமராயனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் காலத்தில் யானைப் படையை ஏற்படுத்தி அதன் சக்தியால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும், சிறிது காலத்தில் கப்பம் கொடுக்காததால் நால்வகைப் படையுடன் சேர, சோழ, பாண்டிய, ஆந்திர, கலிங்க, மராட, மகாராஷ்டிர தேசங்களை வென்று அதன் மூலமாக கிடைத்தப் பெரும் தொகையைக்கொண்டு தலவனபுரக்கோட்டையை நன்றாக கட்டியதாக அறியமுடிகிறது.  

## பட்டம்
**பூவிக்கிரமராயன்** மிகச் சிறந்த போர் வீரனாக விளங்கினான். இவன் யானைப் படையை ஏற்படுத்தி ஆட்சி செய்ததால் **கஜபதி** என மக்கள் பெயரிட்டு அழைத்தனர்.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# திருவிக்கிரமராயன்

**திருவிக்கிரமராயன்** என்பவர் கங்க வம்சத்தின் 10வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் இல்லை. இவர் புஷ்கராயனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், 64 வித்தைகளில் 14 வித்தைகளை கற்று தேர்ச்சி பெற்று, சாம, பேத, தான, தண்டம் என்ற நான்கு வித நடவடிக்கையால் பல தேச மன்னர்களை வென்றும், அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.  

## சான்றாவணம்

## ஆதாரங்கள்
- *Kongudesarajakkal* , Government manuscript Library, Chennai
# அரிகராலயா

**அரிகராலயா** (*Hariharalaya*, ஹரிஹராலயா, ) என்பது ஒரு பண்டைய நகரமும், கெமர் பேரரசின் தலைநகரமும் ஆகும். இந்நகரம் கம்போடியாவின் சியாம் ரீப் நகருக்கு அண்மையில் இன்றைய ரொலுவோசு பிரதேசத்தில் அமைந்துள்ளது. இன்று இந்நகரில் பிராசாதப்ர கோ, பராசாதபாகங் போன்ற 8ம்-9ம் நூற்றாண்டுக் கால பண்டைய கெமர் அரசுக் கோவில்களே எஞ்சியுள்ளன.  

## பெயர்க் காரணம்
வின் நொம் தா நகரில் உள்ளது.]]  
"அரிகராலயா" என்பது கம்போடியாவில் அங்கோர்-காலத்துக்கு முற்பட்ட இந்துக் கடவுளின் பெயராகும். "அரிகரன்" என்பது அரி என்ற திருமாலையும், அரன் என்ற சிவனையும் குறிக்கிறது. அரிஅரன் என்பது அரைப்பகுதி அரி என்ற திருமாலையும், மற்றைய அரைப்பகுதி அரன் என்ற சிவனையும் கொண்ட ஒரு ஆண் கடவுள் ஆகும்.  

## வரலாறு
கட்டப்பட்ட ஒரு மலைக்கோயில் பாகாங்.]]  
கிபி 8ம் நூற்றாண்டில் இறுதிப் பகுதியில், கம்போடியப் பேரரசன் இரண்டாம் செயவர்மன் தொன்லே சாப் ஏரிப் பகுதியின் பெரும் பிரதேசத்தைக் கைப்பற்றினான். இக்காலப்பகுதியில் இவன் அரிகராலயாவில் தனது தலைநகரை அமைத்தான். ஆனாலும், இரண்டாம் செயவர்மன் கிபி 802 இல் அரிகராவில் அல்லாமல் மகேந்திர பர்வதத்தில் வைத்துத் தன்னை நாட்டின் முழு அதிகாரம் கொண்ட அரசனாக அறிவித்தான். பின்னர், இவன் தனது தலைநகரை அரிகராலயாவுக்கு மீண்டும் மாற்றினான். இங்கேயே 835-ஆம் ஆண்டில் இறந்தான்.  

இரண்டாம் செயவர்மனுக்குப் பின்னர் மூன்றாம் செயவர்மன் ஆட்சியில் அமர்ந்தான். அவனுக்குப் பின்னர் முதலாம் இந்திரவர்மன் ஆட்சியில் அமர்ந்தான். இவனது காலத்திலேயே பராசாதபாகங் என்ற மலைக்கோவிலும், இந்திரதடாகம் என அழைக்கப்படும் அகழியும் கட்டப்பட்டன. 881-ஆம் ஆண்டில் பாகாங் கோவிலில் முதலாம் இந்திரவர்மன் இலிங்கம் ஒன்றை வைத்து குடமுழுக்கும் செய்வித்தான். இதற்கு சிறீ இந்திரேசுவரன் எனப் பெயரிட்டான். இப்பகுதியில் 880 ஆம் ஆண்டில் பிராசாதப்ர கோ (புனிதமான காளை) என்ற சிறிய கோவில் ஒன்றையும் இவன் கட்டினான். 889 இல் இந்திரவர்மனின் மகன் முதலாம் யசோவர்மன் ஆட்சியேறினான். இவன் இந்திரதடாகத்தின் நடுவில் ஒரு செயற்கைத் தீவை அமைத்து அங்கு லோலெய் என்ற கோவிலைக் கட்டினான். யசோவர்மன் சியாம் ரீப் கருக்கு அருகாமையில் அங்கோர் தோம் பகுதியில் யசோதரபுரம் என்ற புதிய நகரை நிர்மாணித்தான். இதனையே அவன் தனது தலைநகராகக் கொண்டு ஆட்சி செய்தான். இங்கு புனொம் பாக்காங் என்ற மலைக்கோயில் ஒன்றையும் கட்டினான். 1170களில் சாம்பாவில் (இன்றைய நடு மற்றும் தெற்கு வியட்நாம்) இருந்து ஆக்கிரமிக்கப்படும் வரையில் இது தலைநகராக இருந்தது.
# பிஜ்னோர் மாவட்டம்

**பிஜ்னோர் மாவட்டம்**, இந்திய மாநிலமான உத்தரப் பிரதேசத்தின் மாவட்டங்களில் ஒன்று. இதன் தலைநகரம் பிஜ்னோர். இங்கு வாழும் மக்கள் இந்தி மொழியின் மேற்கு வட்டார வழக்கில் பேசுகின்றனர்.  

## அரசியல்
இந்த மாவட்டத்தில் நசீபாபாத், நகீனா, படாபூர், தாம்பூர், நகடவுர், பிஜ்னோர், சாந்துப்பூர், நூர்பூர் ஆகிய சட்டமன்றத் தொகுதிகள் உள்ளன. இந்த மாவட்டத்தில் நகீனா, முராதாபாத், பிஜ்னோர் ஆகிய மக்களவைத் தொகுதிகள் உள்ளன.  

## சுற்றுலா
புராணக் கதைமாந்தரான விதுரர் இங்கு வாழ்ந்ததாக நம்புகின்றனர். இந்த இடம் விதுர் குடி என்று அழைக்கப்படுகிறது.  
இந்த மாவட்டத்திற்குள்ளும் கங்கை பாய்கிறது. இசுலாமியர் ஆட்சியின் போது கட்டப்பட்ட நசிபுதுல்லா கோட்டை, நசிதாபாத் நகரில் உள்ளது. கீரத்பூர் என்ற ஊருக்கு அருகில் புலி சரணாலயம் உள்ளது. பகுவாலா என்ற ஊரில் கல் உடைக்கும் ஆலை உள்ளது. இந்த மாவட்டத்தில் உள்ள சிற்றூர்களில் சிறிய கோயில்களும், மசூதிகளும் அதிகளவில் காணப்படுகின்றன.
# பிஜ்னோர்


**பிஜ்னோர் (Bijnor)** இது இந்திய மாநிலமாகிய உத்தரப் பிரதேசத்தில் உள்ள நகரம். இது பிஜ்னோர் மாவட்டத்தின் தலைநகரமாகும். இந்த நகரில் ஒரு லட்சத்துக்கும் அதிகமான மக்கள் வசிக்கின்றனர்.  

## போக்குவரத்து
இங்கிருந்து சாலைவழியாக மற்ற நகரங்களைச் சென்றடையலாம். நாட்டின் பிற பாகங்களுக்கு சென்றடைய இரயில் போக்குவரத்தும் உண்டு. மாநில நெடுஞ்சாலைகளும் இதன் வழியே கடந்து போகின்றன.  

## வரலாறு
இந்நகரம் சில காலம் இசுலாமியர் ஆட்சிக்கு உட்பட்டிருந்தது..
# எதிர்கணு


**எதிர்கணு** (Anti node )என்பது நிலையான அலைதொகுதியில் அதிக இடப்பெயற்சியள்ள புள்ளிகள் எதிர்கணுக்கள் எனப்படுகின்றன. எல்லா வகையிலும் ஒத்த இரு அலைகள் எதிரெதிர் திசையில் பயணிக்கும் போது நிலையான அலைகள் தோன்றுகின்றன. இங்கு கணுவும் (Nodes ) எதிர்கணுவும் அடுது்தடுத்துக் காணப்படும். கணுப்பள்ளிகளில் இடப்பெயற்சி இருப்பதில்லை.ஒத்த இரு புள்ளிகளுக்கிடையேயான தொலைவு அலைநீளம் λ ஆகும். ஒரு கணுவிற்கும் அடுத்தக் கணுவிற்கும் உள்ள தொலைவு λ /2 ஆகும். ஓருகணுவிற்கும் அடுத்த எதிர் கணுவிற்குமுள்ள தூரம் λ/4 ஆகும்.
# நீர்த்தூண்

**நீர்த்தூண்** (*water column*) என்பது நீரின் மேற்பரப்பிலிருந்து தரை வரை கணக்கிடப்படும் ஒரு கருத்துத் (கற்பனை) தூண் ஆகும். இந்தக் கருத்துத் தூண்கள், முக்கியமாக சுற்றுச்சூழல் ஆய்வாளர்கள் நீரின் பண்புகளை அடுக்கு வாரியாக பகுப்பாய்வு செய்து பின்பு அதனை விளக்கப் பயன்படுகிறது. ஆய்வாளர்கள் காரகாடித்தன்மைச் சுட்டெண், கலங்கல் தன்மை, வெப்பநிலை, உவர்ப்புத் தன்மை, கரைந்துள்ள தனிமங்கள், பல்வேறு உயிர்கொல்லி மருந்துகள், நோய்க்காரணிகள், வேதிப் பொருட்கள் மற்றும் உயிரிகள் போன்றவற்றைப் பகுப்பாய்வு செய்ய இந்த நீர்த்தூண்கள் உதவுகின்றன.  

கடலடி உயிரினங்களின் வளர்சிதை மாற்றங்கள் பற்றிப் படிக்கும் போது, நீரை அடுக்குவாரியாகப் பிரித்து அதிலுள்ள தாதுப்பொருள்களைப் பற்றி விளக்குவது எளிதாகவும் புரிந்துகொள்ளும் விதமாகவும் இருக்கும்.  

நீரின் அழுத்தம் ஒவ்வொரு ஆழத்திலும் வேறுபடுகிறது. எனவே, பாய்ம நிலையியலையும் இந்த நீர்த்துண்கள் மூலம் விளக்க முடியும்.
# பிரகதாம்பாள் உடனுறை திருக்கோகர்ணேஸ்வரர் கோயில்



**கோகர்ணேஸ்வரர் கோயில்** அல்லது **பிரகதாம்பாள் உடனுறை திருக்கோகர்ணேஸ்வரர் கோவில்** புதுக்கோட்டை-திருச்சி சாலையில் புதுக்கோட்டை நகரத்திலிருந்து ஐந்து கிலோமீட்டர் தூரத்தில் உள்ள திருக்கோகர்ணம் என்னும் ஊரில் அமைந்துள்ள ஒரு சைவத் திருக்கோயிலாகும்.  

## தேர் விபத்து
2022 ஆகஸ்ட் முதல் நாளின்று நடந்த ஆடிப்பூரத் தேரோட்ட விழாவில் தேர் கவிழ்ந்து ஒருவர் இறந்தார், பலர் காயமுற்றனர்.  

## வரலாறு
குடைவரைக்குகைக் கோயிலான இக்கோயில் பல்லவ அரசனான முதலாவது மகேந்திர வர்மன் காலத்தைச் சேர்ந்தது. புதுக்கோட்டையை ஆண்ட தொண்டைமான் வம்சாவளி அரசர்களின் பெயரில் அடைமொழியாக ஸ்ரீ பிரகதாம்பாதாஸ் என்று வருவதால் தொண்டைமான் அரச குடும்பத்தினரின் குலதெய்வம் இங்குள்ள பிருகதாம்பாள் எனக் கூறலாம் (எ-கா: ஸ்ரீ பிரகதம்பாதாஸ் இராஜா ராமச்சந்திர தொண்டைமான் பகதூர் 1839-1886, ஸ்ரீ பிரகதம்பாதாஸ் இராஜா ராமச்சந்திர தொண்டைமான் 1886).  
மேலும் புதுக்கோட்டை மன்னர்களால் வெளியிடப்பட்ட நாணயம் *புதுக்கோட்டை அம்மன் காசு* அல்லது *அம்மன் சல்லி* என அழைக்கப்பட்டது. அந்த நாணயத்தின் ஒரு பக்கத்தில் பிரகதாம்பாள் அம்மனின் உருவம் பொறிக்கப்பட்டிருந்தது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.  

## கல்வெட்டு விவரம்
1. பல்லவ கிரந்தத்தில் உள்ளது. குடவரைக் கோயில் சுவாமி சந்நிதி தெற்கு சுவரிலுள்ளது
1. சோழ மன்னர் கோலிராஜ ஸ்ரீ ராஜ கேசரிவர்மன் சாசனம், குடவரைக் கோயில் சுவாமி சந்நிதி முன்னால் உள்ள கிழக்கு முகத்தில் உள்ள வலதுபுறத்தில் இருந்து இரண்டாம் தூணில் பொறிக்கப்பட்டுள்ளது. மூன்றாம் தூணில் தெற்கு முகத்தில் ஒன்று பொறிக்கப்பட்டுள்ளது. குடவரைக் கோயில் சுவாமி சந்நிதி தெற்கு சுவரிலுள்ளது
1. சோழ மன்னர் பரகேசரிவர்மன் சாசனம் குடவரைக் கோயில் சுவாமி சந்நிதி தெற்கு சுவரிலுள்ளது, குடவரைக் கோயில் சுவாமி சந்நிதி இரண்டாம் தூணில் உள்ளது, மூன்றாம் தூணில் உள்ளது.
1. பரகேசரி வர்மன் ஸ்ரீ ராஜேந்திர சோழ தேவன் சாசனம், சுவாமி சந்நிதி அர்த்தமண்டபத்தில் உள்ள ஒரு பாறையில் தெற்கு சுவரிலுள்ளது.
1. ராஜ கேசரி வர்மன் திரிபுவன சக்ரவர்த்தின் ஸ்ரீ குலோத்துங்க சோழ தேவன் சாசனம், சுவாமி சந்நிதியில் உள்ள ஒரு பாறையில் உள்ளது
1. திரிபுவன சக்ரவர்த்தின் ஸ்ரீ ராஜ ராஜ சோழ தேவன் சாசனம் சுனை படியில் உள்ள சாசனம்.
1. மாறன் சடையன் பாண்டியன் சாசனம் சுவாமி சந்நிதி தெற்கு சுவரிலுள்ளது.
1. மாறவர்மன் கோயில் குலசேகர பாண்டிய தேவன் சாசனம் சுவாமி சந்நிதி அர்த்த மண்டபத்தின் கிழக்கு சுவரிலுள்ளது.
1. மாறவர்மன் திரிபுவன சக்ரவர்த்தின் ஸ்ரீ வீரபாண்டிய தேவன் சாசனம், சண்டிகேஸ்வரர் சந்நிதி பின்புற சுவரிலுள்ளது.
1. சுவாமி சந்நிதி அர்த்த மண்டபத்தின் கிழக்கு சுவரிலுள்ளது.
1. விஜய நகர மன்னன் ஸ்ரீ வீரசவன உடையார் சாசனம், சண்டிகேஸ்வரர் சந்நிதி பின்புறம் வடக்கு சுவரிலுள்ளது.
1. விஜய நகர மன்னன் ஸ்ரீ விருப்பண உடையார் சாசனம், குடவரைக்கோயில் சுவாமி சந்நிதி முன் மண்டபத்தின் கிழக்கு சுவரிலுள்ளது.
1. பல்லவராயர் சோடஷ கணபதி சந்நிதியின் ( பெரிய குளம் பிள்ளையார் கோயில்) வடக்கு சுவரிலுள்ளது.
# ஜார்ஜ் ஆன்சன்

**ஜார்ஜ் ஆன்சன்**, பிரிட்டன் கடற்படை அதிகாரியாக இருந்தவர். இவர் ஏழாண்டு போரின் போது பிரிட்டன் கடற்படையில் பணியாற்றினார். இவர் கடல் வழியில் உலகைச் சுற்றி வந்தவர். இவர் பிரிட்டன் நாடாளுமன்ற உறுப்பினராக இருந்தவர்.  
ஆஸ்திரிய போர், ஜெர்கின்ஸ் போர் முதலானவற்றின் போதும் அரச கடற்படையில் பணியாற்றினார்.  

## உலக வலம்

## போர் காலம்
# குன்னுவாரன் கோட்டை


**குன்னுவாரன்கோட்டை** (*Kunnuvarankottai*) என்பது இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், நிலக்கோட்டை வட்டம், நிலக்கோட்டை ஊராட்சி ஒன்றியத்தில் இருக்கும் ஓர் ஊர் ஆகும். நிலக்கோட்டை வருவாய் வட்டத்தின் 14 ஆவது எண் கொண்ட வருவாய் கிராமம் (கிராம எண்:14) ஆகும்.  

## முக்கிய பயிர்
இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வைகை ஆறு பாயும் பகுதி என்பதால் வேளாண்தொழில் நல்லமுறையில் நடக்கிறது.  

## அமைவிடம்
வத்தலக்குண்டுலிருந்து உசிலம்பட்டி செல்லும் வழியில் வத்தலக்குண்டுலிருந்து சுமார் 13 கி.மீ.தூரத்தில் அமைந்து உள்ளது. கடல் மட்டத்திலிருந்து 685 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 6 கி.மீ தூரத்தில் வைகை ஆறு ஓடுகிறது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, குன்னுவாரன் கோட்டை கிராமத்தில் 3978பேர் வசிக்கின்றார்கள்.இதில் ஆண்கள் 2111,பெண்கள்1867 பாலின விகிதம் 884. எழுத்தறிவு பெற்றவர்கள் 2101பேர். இதில் 1299 பேர் ஆண்கள்; 802 பேர் பெண்கள். எழுத்தறிவு பெற்றுள்ளோர் சதவீதம் 59.57. ஆறு வயதுக்குட்பட்டோர் மொத்தம் 451 ஆண் குழந்தைகள் 217,பெண் குழந்தைகள்234 ஆவர்.  

## கோயில்கள்
இவ்வூரில், சிறப்பு வாய்ந்த குன்னுவாரங்கோட்டை காசி விசாலாட்சி விசுவநாதர் கோயில் மற்றும் ஸ்ரீ மண்டு பிடாரிஅம்மன் திருக்கோவில் ஆகியவை உள்ளன.  

## நிர்வாக அலகு
- மாவட்டம்: திண்டுக்கல்
- வருவாய் கோட்டம்: திண்டுக்கல்
- வட்டம்: நிலக்கோட்டை
- வருவாய் கிராமம்: குன்னுவாரன் கோட்டை
- ஊராட்சி ஒன்றியம்: நிலக்கோட்டை
- ஊராட்சி மன்றம்(பஞ்சாயத்து):கூவனூத்து - KOOVANUTHU

## இதையும் பார்க்கவும்
- குன்னுவாரங்கோட்டை காசி விசாலாட்சி விசுவநாதர் கோயில்
# பி. ராஜம்

**பி. ராஜம்** (B. Rajam **பி:** சூலை 15, 1922 - **இ:** மே 3, 2009) தமிழகத்தைச் சேர்ந்த ஒரு கருநாடக இசைக் கலைஞர்.  

## குடும்பம்
ராஜம் தமிழ் நாடு இராமநாதபுரம் மாவட்டம் காரைக்குடி என்னும் ஊரில் தந்தை பாலசுப்பிரமணியருக்கும் தாயார் இலக்சுமி அம்மாளுக்கும் மகனாகப் பிறந்தார். இவரது தம்பி கிருஷ்ணமூர்த்தி.  

## இசைப் பயிற்சி
இவர் முதன்முதலில் திருக்கோகர்ணம் சுப்பையா பாகவதரிடம் இசை பயின்றார். பின்னர் ஜலதரங்க வித்துவான் குன்னக்குடி கணபதியிடம் இசைப் பயிற்சி பெற்றார். இடையில் கணபதி காலமாகிவிடவே பயிற்சி தடைபட்டது.  
ஆனால் இவரது திறமையை தெரிந்து கொண்டு அரியக்குடி இராமானுஜர் இவரைத் தனது சீடராக ஏற்றுக் கொண்டார். ராஜம் அவரிடம் குருகுல வாச முறையில் 10 ஆண்டுகள் இசை பயின்றார்.  

இதன் காரணமாக ஏராளமான கிருதிகளை கற்றுக் கொண்டார். பின்னர் சங்கீத கலாநிதி டி. எல். வெங்கட்ராமரிடம் முத்துசுவாமி கிருதிகளை கற்றுக் கொண்டார்.  

## விருதுகள்
- கலைமாமணி -1981, வழங்கியது: தமிழ்நாடு அரசு

## மறைவு
2009 மே மூன்றாம் நாள் தனது 86ஆவது வயதில் ராஜம் காலமானார்.
# குறிப்புரை (இலக்கணம்)

**குறிப்புரை** என்னும் இலக்கணத் தொடரைத் தொல்காப்பியம் குறிப்பிடுகிறது. இத்தொடரை அது **இன்ன என்னும் குறிப்புரை** என்று தெளிவாக்கிக் குறிப்பிடுகிறது. இந்த வகையான குறிப்புரைப் பேச்சு இலக்கியங்களில் மட்டுமே வரும். பேச்சு மொழியில் இவ்வாறு கூறப்பட்டால் அது உருவகம் எனக் கொள்ளப்படும். வாராத இயற்கைப் பொருளை வா என்று அழைப்பதும், பேசாத பொருள்களைப் பேசுவது போலக் கூறுவதும் இயற்கைஐயின்மேல் தன் குறிப்பை ஏற்றும் குறிப்புரை ஆகும் என அது குறிப்பிடுகிறது.  
## எடுத்துக்காட்டு
தொல்காப்பியம் குறிப்பிடும் இந்த வகையான குறிப்புரை இரண்டு வகையில் அமையும். தொல்காப்பிய உரையாசிரியர் இளம்பூரணர் அவற்றிற்குத் தரும் எடுத்துக்காட்டுகள் இவை:  
;வாரா மரபின வரக் கூறுதல்  
:மலை வந்து கிடந்தது. நெறி வந்து கிடந்தது. - இவறை இக்காலத்தில் மலை அருகில் வந்தது. இந்த வழி கருவூருக்குப் போகும். - என்றெல்லாம் பேசுகிறோம்.  
;என்னா மரபின எனக் கூறுதல்  
:நிலம் வல்லென்றது, நீர் தண்ணென்றது, இலை பச்சென்றது - இப்படி வரும். வனமையாகக் கெட்டிப்பட்டுக் கிடத்தல் நிலத்தின் இயல்பு. இதனை வன்மை ஆயிற்று எனக் கூறுதல் கூறுபவனின் குறிப்பு.  
:புலவர் பிசிராந்தையார் "அன்னச் சேவல், அன்னச் சேவல்" என அழைத்து கோப்பெருஞ் சோழனிடம் தன்னைப்பற்றித் தூது சொல்லி அவை அணிந்துகொள்ளாத அணிகலன்களை அவனிடமிருந்து பரிசாகப் பெற்றுக்கொள்ளுமாறு கூறும் புறநானூற்றுப் பாடல் குறிப்புரை இலக்கணப் பாங்கிற்கு இலக்கியமாகத் திகழ்கிறது.  
## அடிக்குறிப்பு

## வெளி இணைப்பு
- அங்கிலத்தில் 'என்ன என்னும் குறிப்புரை' - pathetic fallacy
# விக்கிப்பீடியா:உங்களுக்குத் தெரியுமா/2014

**இதை தொகுப்பவர்கள் என்று தாருங்கள். அடுத்து வரும் குறுந்தட்டு திட்டங்களுக்கு இது உதவும்.**  

ஒரு மாதம் முடிந்தவுடன் முடிந்த மாதத்திற்கான தகவல்கள் இங்கு சேர்க்கப்படும்  
__NOTOC__  

## அக்டோபர் 2014

;அக்டோபர் 29, 2014  

;அக்டோபர் 22, 2014  

;அக்டோபர் 15, 2014  

;அக்டோபர் 8, 2014  

## செப்டம்பர் 2014
;செப்டம்பர் 3, 2014  

## சூன் 2014
;சூன் 18, 2014  

;சூன் 11, 2014  

;சூன் 4, 2014  

## மே 2014
;மே 28  

;மே 21  

;மே 14  

## ஏப்ரல் 2014
;ஏப்ரல் 26  

;ஏப்ரல் 21  

;ஏப்ரல் 14  

;ஏப்ரல் 7  

## மார்ச்சு 2014
;மார்ச் 19  

;மார்ச் 12  

## பெப்ரவரி 2014
;பெப்ரவரி 26  

;பெப்ரவரி 19  

;பெப்ரவரி 12  

;பெப்ரவரி 5  

## சனவரி 2014
;ஜனவரி 29  

;ஜனவரி 22  

;ஜனவரி 15  

;ஜனவரி 8  

;ஜனவரி 1
# ஏ. எம். ஆர். ரமேஷ் (இயக்குநர்)

**ஏ. எம். ஆர். ரமேஷ் (***A. M. R. Ramesh*) தென் இந்திய திரைப்பட இயக்குநர் ஆவார். இவர் தமிழ், கன்னடம், மலையாளம் ஆகிய மூன்று மொழிகளிலும் திரைப்படங்களை எடுத்துள்ளார். இயக்குநர் தனது இரண்டாவது முயற்சியான சயனைடு மூலம் புகழ் பெற்றார். 2013 ஆம் ஆண்டில், வனக் கொள்ளையன் வீரப்பன் குறித்த சமீபத்திய வாழ்க்கை வரலாற்றுப் படமான வனயுத்தம் தொடர்பாக அவர் ஊடகங்களின் கவனத்தை ஈர்த்தார்.  

## பிறப்பு
21 செப்டம்பர், 1970 இல் கர்நாடகாவின் பெங்களூரில் இவர் பிறந்தார்.  

## திரைப்படங்கள்
- 2006 - சயனைட் (கன்னடம்)
- 2007 - குப்பி (தமிழ்)
- 2008 - மின்சின ஒட்ட (கன்னடம்)
- 2010 - போலீஸ் குவாட்ரஸ் (கன்னடம்)
- 2011 - மங்கலாபுரம் (மலையாளம்)
- 2011 - காவலர் குடியிருப்பு (தமிழ்)
- 2013 - வனயுத்தம் (தமிழ்)
- 2013 - அட்டஹாச (கன்னடம்)
# முட்டத்து வர்க்கி

**முட்டத்து வர்க்கி** ஒரு மலையாள எழுத்தாளர். கேரளத்தின் மையப் பகுதியில் உள்ள பொதுமக்களின் வாழ்க்கையை ஆவணப்படுத்தியவர்.  

## வாழ்க்கைக் குறிப்பு
இயர் கேரளத்தி கோட்டயம் மாவட்டத்தில் உள்ள சங்கனாசேரியில் பிறந்தவர். இவரது பெற்றோர் "முட்டத்து மத்தாயி", "அன்னம்மை" ஆவர். இவர் பிறந்த நாள் 1915 ஏப்ரல் 28--  
1989மே 28ஆம் நாள் இறந்தார்.  

## இலக்கியங்கள்
இவர் பல நாவல்களை எழுதினார்.  
அவற்றின் பட்டியல் கீழே தரப்பட்டுள்ளது.  
- அக்கரைப்பச்சை
- அட்சயப்பாத்திரம்
- அவளெ சூட்சிக்கணம்
- அழகுள்ள செலீனா
- ஆறாம் பிரமாணம்
- இணப்ராவுகள்
- இது மறக்கருது
- இஷ்டகாமுகி
- ஈந்தத்தணல்
- என்னெ நினக்கிஷ்டமாணோ?
- ஏதாணீ பெண்குட்டி?
- ஒரு குடயும் குஞ்ஞுபெங்ஙளும்
- ஒரு சும்பனம் மாத்ரம்
- கரகாணாக்கடல்
- காணான் போகுன்ன பூரம்
- காணாத்த தீரங்ஙள்
- காலசக்ரம்
- காற்றாடி மரங்ஙள்
- கினாவின்றெ லோகத்தில்
- சட்டம்பிக்கவல
- ஜகஜில்லி
- ஞான் நின்னெ ப்ரேமிக்குன்னு
- டாலிய பூக்கள்
- தணலில்லாத்த வழி
- தெக்கன்காற்று
- துறக்காத்த ஜாலகம்
- தியாகபூமி
- நாத்தூன்
- நிலவிளக்கு
- நிலாவுள்ள ராத்ரி
- பச்ச நோட்டுகள்
- பஞ்சாயத்து விளக்கு
- பட்டுதூவால
- பாடாத்த பைங்கிளி
- பாவப்பெட்டவள்
- பிறவம் றோடு
- புதிய கோவில்
- பூ சூடியவள்
- பூந்தேனருவி
- பொன்னுகொண்டொராள்ரூபம்
- ப்ரேமபிட்சுகி
- ப்ரேமிக்காத்தவள்
- ப்ரியமுள்ள சோபியா
- பிடில்
- மதுரசுவப்னம்
- மனசம்மதம்
- மயக்குமருன்னு
- மயிலாடுங்குன்னு
- மறியக்குட்டி
- ரண்டு கண்ணுகள்
- ரகசியம்
- ராஜவீதி
- ராத்ரிகளுடெ ராத்ரி
- லோறா நீ எவிடெ?
- லைன் பஸ்
- வளகிலுக்கம்
- வழிதெற்றி வன்ன மாலாக
- வாக்தத்த பூமி
- வெளுத்த கத்ரீன
- வேலி
- ஸலோமி
- ஸௌந்தர்யபூஜை
- சில்க் சாரி
- சுயம்வர கன்யக
- சுவர்க்கவும் நரகவும்
- சுவர்க்கசுந்தரி
- றோசம்மயுடெ வீடு
- ஹோட்டல்
# ராஜ்கர் மாவட்டம்

**ராஜ்கார் மாவட்டம்**, இந்திய மாநிலமாகிய மத்தியப் பிரதேசத்தின் மாவட்டங்களில் ஒன்று. இதன் தலைநகரம் ராஜ்கார் நகரம்.  
இது 6, 154 சதுர கி.மீ பரப்பளவு கொண்டது. இதன் எல்லைக்குள் 1676 கிராமங்கள் உள்ளன. இங்கு வாழும் மக்களின் கல்வியறிவு 51% ஆகும்.  
மாநில சட்டசபைக்கு ராஜ்கார் சட்டசபைத் தொகுதியில் இருந்து ஒருவர் தேர்ந்தெடுக்கப்படுவார்.  
இந்திய அளவில் பின் தங்கிய மாவட்டங்களில் இதுவும் ஒன்று. தேசிய நெடுஞ்சாலை 3, 12 ஆகியன இந்த மாவட்டத்தின் போக்குவரத்திற்கு உதவுகின்றன. பிரித்தானிய இந்தியாவின் ஆட்சியில் இம்மாவட்டப் பகுதிகள் ராஜ்கர் சமஸ்தானம் மற்றும் கில்ச்சிபூர் சமஸ்தானம் பகுதிகளில் இருந்தது.  
## இதனையும் காண்க
- ராஜ்கர் சமஸ்தானம்
- கில்ச்சிபூர் சமஸ்தானம்
- மத்தியப் பிரதேச மாவட்டப் பட்டியல்
# ராஜ்கார், மத்தியப் பிரதேசம்

::இதே பெயரில் உள்ள கட்டுரைகளுக்கு, ராஜ்கார் என்ற கட்டுரையைக் காண்க.  

ராஜ்கார், மத்தியப் பிரதேச மாவட்டமாகிய ராஜ்கார் மாவட்டத்தின் தலைனகரம். இந்தியாவில் பிரிட்டானியரின் ஆட்சிக் காலத்தின் போது, ராஜ்கார் தனி அரசு ஆட்சிப் பகுதியாக இருந்தது. இங்குள்ள மக்கள் இந்தியில் பேசுகின்றனர்.  

## புவியமைப்பு
இது மால்வா பீடபூமியில் அமைந்துள்ளது. மாவட்டத்தின் மையப் பகுதியில் உள்ளது. இதை தெற்கிலும் மேற்கிலும் சாஜாபூர் மாவட்டம் சூழ்ந்துள்ளது. தென்கிழக்கில் சிஹோர் மாவட்டம், கிழக்கில் போபால் மாவட்டம், வடகிழக்கில் குணா மாவட்டம், வடக்கில் ஜாலாவார் மாவட்டம் சூழ்ந்துள்ளன. இதன் மொத்த பரப்பளவு 6,154 சதுர கி.மீ ஆகும்.
# கிஷோர் (நடிகர்)


*கிஷோர்* தென் இந்திய நடிகராவார்.தமிழ்,தெலுங்கு,மலையாளம்,கன்னடம் ஆகிய மூன்று மொழிகளிலும் குணச்சித்திர வேடங்களிலும்,வில்லன் வேடங்களிலும் நடிப்பவராவார்.  

## ஆரம்பகால வாழ்க்கை
இவர் ஆகத்து மாதம் 14 ஆம் நாள் 1974-ஆம் வருடம் கர்நாடகாவில் பிறந்தார்.  

## திரைப்படங்கள்
| வருடம் | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2004 | *கன்டி* | பீரா | கன்னடம் |  |
| 2005 | *ஆகாஷ்* | கன்னடம் |  |  |
| *ராக்‌ஷஷா* | கன்னடம் | கர்நாடகா மாநில விருதின் சிறந்த துணை நடிகருக்கான விருது |  |  |
| 2006 | *ஹாப்பி* | ஏ.சி.பி.ரத்னம் | தெலுங்கு |  |
| *கன்னடட கன்டா* | கன்னடம் |  |  |  |
| *கல்லரலி ஹோவகி* | கன்னடம் |  |  |  |
| 2007 | *பொல்லாதவன்* | செல்வம் | தமிழ் | சிறந்த வில்லனுக்கான விஜய் விருதின் வெற்றியாளர் |
| *துணியா* | கன்னடம் |  |  |  |
| 2008 | *கோலி* | கன்னடம் |  |  |
| *ஜெயம் கொண்டான்* | குணா | தமிழ் |  |  |
| *சிலம்பாட்டம்* | துரைசிங்கம் | தமிழ் |  |  |
| 2009 | *வெண்ணிலா கபடி குழு* | செளண்ட முத்து | தமிழ் |  |
| *தோரனை* | குரு | தமிழ் |  |  |
| *முத்திரை* | தமிழ் |  |  |  |
| *பீம்லி கபடி ஜட்டு* | தெலுங்கு |  |  |  |
| *கபடி* | பேரெஷ் | கன்னடம் |  |  |
| 2010 | *பொற்காலம்* | கர்ணன் | தமிழ் |  |
| *பயம் அரியான்* | மித்ரன் | தமிழ் |  |  |
| *வம்சம்* | ரத்தினம் | தமிழ் |  |  |
| *ஹுலி* | சந்தப்பா ஹுலியல் | கன்னடம் |  |  |
| 2011 | *கல்லரா சன்டே* | கன்னடம் |  |  |
| *பிருகளி* | கன்னடம் |  |  |  |
| *ஆடுகளம்* | துரை | தமிழ் |  |  |
| *முதல் இடம்* | கருப்பு பாலூ | தமிழ் |  |  |
| *9 முதல் 12* | முன்னா | கன்னடம் |  |  |
| 2012 | *பகிரதி* | மாதவராயா | கன்னடம் |  |
| *டம்மு* | தெலுங்கு |  |  |  |
| *திருவம்பாடி தம்பன்* | சக்திவேல் | மலையாளம் |  |  |
| *கிருஷ்ணம் வந்தே ஜகட்குரும்* | தெலுங்கு |  |  |  |
| 2013 | *வனயுத்தம்* | வீரப்பன் | தமிழ் |  |
| *அட்டஹாசா* | கன்னடம் |  |  |  |
| *ஹரிதாஸ்* | சிவதாஸ் | தமிழ் |  |  |
| *தாளம்* | ஷட்டுவு | தெலுங்கு |  |  |
| *பொன் மாலைப் பொழுது* | தமிழ் |  |  |  |
| *ஜட்டா* | ஜட்டா | கன்னடம் |  |  |
| *ஆரம்பம்* | பிரகாசு | தமிழ் |  |  |
| 2014 | *உல்லிடவரு கந்தனே* | முன்னா | கன்னடம் |  |
| *சந்தாமாமா காதலு* | தெலுங்கு | தயாரிப்பில் |  |  |
| *பரிமலா திரையரங்கம்* | தமிழ் | தயாரிப்பில் | } |  |
# தெக்கன் பாட்டு

தெக்கன் பாட்டு என்பது கேரளத்துக் கலைகளில் ஒன்று. இது திருவிதாங்கூர் பகுதியில், கொல்லத்திற்கு தெற்கிலுள்ள பகுதிகளில் நிகழ்த்தப்படுவது. எனவே, தெக்கன் பாட்டு எனப் பெயர் பெற்றது. (இதைப் போன்றே, வடக்குப் பகுதிகளில் நிகழ்த்தப்படுவது வடக்கன் பாட்டும் உண்டு.)  

## ஐதீகம்
கேரளத்தில் உள்ள பிரமாணி என்ற சாதிப் பிரிவினர் கூறிய கதை இது. அவர்களின் குடும்பத்தினைச் சேர்ந்த முன்னோர்கள் மாடன், யட்சி என்ற உருவத்தில் அலைந்து திரிகின்றன. அவற்றை அமைதிப்படுத்தி இத்தகைய பாட்டுகளை பாட வேண்டும்.  

## பாட்டு
முற்கால கதை பாட்டாகப் பாடப்படும். திருவிதாங்கூர் அரசராயியிருந்த குலசேகரனின் அமைச்சர் இரவிக்குட்டிப்பிள்ளை. இவர் கணியாங்குளம் போருக்கு போனது முதல் இறந்தது வரையிலான நிகழ்ச்சிகள் இந்த பாடல்களில் விவரிக்கப்படும்.  

பாண்டிய வம்ச அரசனான குலசேகரன் நடத்திய போர் பற்றியும் பாடல்களில் விவரிக்கப்படும். காஞ்சிபுரத்திற்கு வடக்கில் உள்ள பகுதிகளை ஆண்டவன் வடுகராஜா. குலசேகரன் போரில் இறந்தவுடன், அவரைக் காதலித்த வடுகராஜனின் மகள் அவனை எரித்த சிதையில் விழுந்து இறக்கிறாள்.  

இவற்றைப் போல், இன்னும் சில கதைகள் பாடல்களாகப் பாடுவர். இந்த தொகுப்பினையே தெக்கன் பாட்டுகள் என்கின்றனர்.
# வடக்கன் பாட்டு

கேரளத்தின் வடக்குப் பகுதியில் வாழ்ந்த வீரர்களின் வரலாற்றைப் பற்றிய பாடல்களை வடக்கன் பாட்டுகள் என்பர், இதில் மலபாரின் கடத்தனாடு, கோலத்துனாடு, வயனாடு உள்ளிட்ட பகுதிகளில் வாழ்ந்த வீர்ர்களைப் பற்றிய பாடல்கள் இடம் பெறும். இவற்றைப் பாணர்கள் பாடுவர். வடக்கன் பாட்டுகள் வாய்வழிப் பாட்டுகளாகவே பல ஆண்டுகளாக தலைமுறைகள் கடந்து நிற்கின்றன.  

தச்சோளி ஒதேனன், ஆரோமல் சேகவர், உண்ணியார்ச்ச, பாலாட்டு கோமன், பாலாட்டு குஞ்ஞிக்கண்ணன், ஆரோமலுண்ணி, பய்யம்பிள்ளி சந்து உள்ளிட்ட வீரர்களைப் பற்றிய கதைகள் இந்த பாடல்களின் வழியே அறியப்பட்டன.  

## திரைப்படங்கள்
வடக்கன் பாட்டுகளைப் பற்றி பல மலையாளத் திரைப்படங்கள் எடுக்கப்பட்டன. இவற்றில் 1961ல் வெளியான திரைப்படமே வடக்கன் பாட்டு பற்றிய முதலாவது திரைப்படம். இது உண்ணியார்ச்ச என்பதாகும். பின்னர் வெளிவந்த திரைப்படங்களின் பட்டியல் கீழே தரப்பட்டுள்ளது.  

- ஆரோமலுண்ணி
- கண்ணப்பனுண்ணி
- பாலாட்டு கோமன்
- தச்சோளி ஒதேனன்
- தச்சோளி மருமகன் சந்து
- கடத்தனாடன் அம்பாடி
- புத்தூரம்புத்ரி உண்ணியார்ச்ச
- தும்போலார்ச்ச
- கடத்தநாட்டு மாக்கம்
- பாலாட்டு குஞ்ஞிக்கண்ணன்
# தேங்காய் சட்னி



**தேங்காய் சட்னி** (*Coconut chutney*) தென்னிந்திய சட்னி வகைகளில் ஒன்று. இது தென்னிந்திய மாநிலங்களில் பொதுவாகப் பயன்படுத்தப்படும் தொடுகறி அல்லது மைய உணவுகளில் இணை பதார்த்தமாக உள்ளது. இவை பொட்டுக்கடலை, பச்சை மிளகாய் அல்லது வர மிளகாய், புளி போன்ற மற்ற பொருட்களுடன் துருவிய அல்லது நறுக்கிய தேங்காய் சேர்த்து அரைத்து தயாரிக்கப்படுகிறது. இட்லி, தோசை வகைகள், பொங்கல், உப்மா, இடியாப்பம், ஆப்பம்,  
பணியாரம், மற்றும் வடை, போண்டா, பஜ்ஜி, சம்சா ஆகியவற்றுடன் தேங்காய் சட்னி பரிமாறப்படுகிறது. தேங்காய்ச் சட்னி என்பது தமிழக துணை உணவு வகைகளில் ஒன்றாகும். நீராவியினால் வேகவைத்துத் தயாரிக்கப்படும் உணவுப் பொருளான இட்லியை உட்கொள்வதற்குத் தேவையான துணை உணவு வகைகளில் ஒன்று சட்னியாகும். தேங்காய்த் துருவலை முக்கிய பொருளாகச் சேர்த்துச் செய்யப்படும் சட்னி தேங்காய்ச் சட்னி எனப்படுகிறது.  

## சட்னி வகைகள்
- இவ்வகை "தேங்காய் சட்னி" தென்னிந்தியாவில் இரண்டு முறைகளில் தயாரிக்கப்படுகிறது. அவை பச்சை மிளகாய் உடன் சேர்த்து பச்சை நிறமான தேங்காய் சட்னி இவ்வகை பச்சை நிற தேங்காய் சட்னி தான் அதிகமாக பயன்படுத்தபடுகிறது. அதே போல் வர மிளகாய் தேங்காய் சட்னி வெண்மை நிறத்துடன் கலந்த ரோஸ் நிறத்தில் *(கேவா கலர்)* இருக்கும்.
- பச்சை மிளகாயில் செய்யபடும் பச்சை நிற தேங்காய் சட்னி ஆனது இட்லி, தோசை வகைகள், பொங்கல் ஆகிய உணவிற்கு பதார்த்தமாக தொட்டு கொள்ளப்படுகிறது.
- வர மிளகாயில் செய்யபடும் ரோஸ் நிற தேங்காய் சட்னி ஆனது உப்மா, இடியாப்பம், ஆப்பம், பணியாரம் ஆகிய உணவிற்கு சரியான இணை பதார்த்தமாக தொட்டு கொள்ளப்படுகிறது.
- மேலும் இட்லி, தோசை வகைகள், பணியாரம், வடை, போண்டா, பஜ்ஜி, சம்சா போன்ற உணவு பதார்த்தங்களுக்கும் இரண்டு வகை தேங்காய் சட்னியும் தொட்டு கொள்ளப்படுகிறது.

## தயாரிக்கும் முறை
தேங்காய்ப்பூத் துருவலுடன் மிளகாய் (பச்சைமிளகாய் அல்லது காய்ந்த மிளகாய்) கடலைவகைகள் (பொட்டுக்கடலை அல்லது நிலக்கடலை), பருப்பு வகைகள், பூண்டு, உப்பு, இவைகளை தேவையான அளவில் சேர்த்து அம்மியிலோ, ஆட்டுரலிலோ கூழ் பதத்திற்கு அரைத்து, பின் வாணலியில் போதுமான எண்ணெயில், கடுகு, கறிவேப்பிலை இவைகளைத் தாளித்து கூழ் பதத்தில் அரைத்த கலவையைக் கலந்து தயாரிக்கப்படுகிறது.
# சவிகல்ப சமாதி

**சவிகல்ப சமாதி** (சமசுகிருதம்: )என்பது, அறிபவன், அறிவு என்னும் வேறுபாடுகள் மறையாமலே, இரண்டற்ற பிரம்மத்தின் வடிவை அடைந்த மனதின் ஒருமைபாடு சமாதி நிலையே சவிகல்ப சமாதி என்பார் பதஞ்சலி முனிவர்.  

*விகல்பம்* எனில் பகுத்துக் காணும் கற்பனையாகும். சவிகல்ப சமாதியில், சித்தமானது (அறிவானது) அறிபவனான தன்னுடைய மற்றும் அறிவினுடைய எண்ணங்களுடனயே இரண்டற்ற பிரம்ம வஸ்துவின் மீது நிலைத்து நிற்கும். பிரம்ம வஸ்துதான் முதன்மையானதாகும். அறிந்து கொள்ளும் அறிவானது குறைந்து இருக்கும். அதனால் தற்காலிகமாக அந்த இரண்டும் மறக்கப்பட்டதைப் போல இருக்கும். ஆனால் உண்மையிலேயே ஒடுங்கி இருப்பதில்லை. இந்த சவிகல்ப சமாதியை சம்ப்ரஜ்ஞாத சமாதி என்றும் அழைப்பதுண்டு.  

சவிகல்ப சமாதி நிலையில் களி மண்ணால் செய்யப்பட்ட யானை போன்றவை (பொம்மை யானை) தோன்றிக் கொண்டிருந்தாலும், அத்துடன் களி மண்ணும் தோன்றிக் கொண்டிருப்பதைப் போல, பன்மையான இவ்வுலகமானது (துவைத பிரபஞ்சம்) தோன்றிக் கொண்டிருந்தாலும் இரண்டற்ற அத்வைத பிரம்ம வஸ்துவும் உணரப்படுகிறது.  

களிமண்ணினால் செய்யப்பட்டுள்ள யானையைக் காணும்பொழுது, அறிவுடைய எவருமே அதையே உண்மையான யானை என்று எண்ண மாட்டார்கள். யானை என்னும் பெயர் மற்றும் யானை என்னும் விலங்கின் உருவமானது அதற்கு இருந்தாலும், இந்தப் பெயரும், உருவமும் வெறும் பேச்சளவு மட்டுமே ஆகும். அது உண்மையிலேயே களிமண் என்பதை உணர்ந்து கொள்ள இயலுகிறது. அதைப் போன்றே, பெயரையும், வடிவத்தையும், பெற்றுள்ள உலகமாக இருப்பினும், அறிபவன், அறிவு, அறியப்பட்ட வஸ்து (பிரம்மம்) என்னும் மூன்றும் காணப்பட்டாலும், அத்துடனேயே பிரம்ம வஸ்துவின் அனுபவமும் (பிரம்மானுபவம்) கூட சவிகல்ப சமாதியில் ஏற்பட்டுக்கொண்டே இருக்கும்.  
## இதனையும் காண்க
- நிர்விகல்ப சமாதி
- சமாதி (பதஞ்சலி)
- யோகா
# சியாம் பெனகல்


**சியாம் பெனகல்** (*Shyam Benegal*, பிறப்பு: 14 திசம்பர் 1934-23 திசம்பர் 2023) ஒரு இந்தியத் திரைப்பட இயக்குநரும், திரைக்கதை ஆசிரியரும் ஆவார். இவர், 1970களில் “மத்திய திரைப்படங்கள்” (middle cinema) என்ற புதிய பதம் உருவாகக் காரணமானவர். ஆனால் இவர் இந்த பதத்தை விரும்பவில்லை. இவர் புதிய அல்லது மாற்று என்ற பதத்தையே விரும்பினார். மேலும் இவர் , 16-06-2006 முதல் 15-06-2012 வரை இந்திய நாடாளுமன்றத்தின் மாநிலங்கள் அவையின் நியமன உறுப்பினராவும் நியமிக்கப்பட்டார். இவர் பதினெட்டு முறை தேசிய திரைப்பட விருதுகள், பிலிம்பேர் விருது மற்றும் நந்தி விருது உட்பட பல பாராட்டுகளைப் பெற்றுள்ளார். 2005 ஆம் ஆண்டில், திரைப்படத் துறையினருக்கு வழஙப்படும் இந்தியாவின் மிக உயரிய விருதான தாதாசாகெப் பால்கே விருது இவருக்கு வழங்கப்பட்டது. 1976 ஆம் ஆண்டில், இவரை இந்திய அரசு பத்மசிறீ விருது வழங்கி கௌரவித்தது. மேலும் 1991 இல் இவருக்கு பத்மபூசண் விருது வழங்கப்பட்டது.  

## திரைப்படங்கள்
### மந்தன்
1978ம் ஆண்டில் சியாம் பெனகல் "மந்தன்" என்ற திரைப்படத்தை தயாரித்தார். இந்த திரைப்படத்தின் கதையை இவரும், இந்திய வெண்மைப்புரட்சியின் தந்தை என்று கூறப்படும் வர்கீஸ் குரியனும் இணைந்து எழுதினர். படத்தை பெனகல் இயக்கினார். கூட்டு இயக்கங்கள் எத்தகைய வெற்றியை தரும் என்பதை வர்கீஸ் குரியன் நடத்திய வெண்மைப் புரட்சி இயக்கம் நடைமுறையில் காட்டியது. இந்திய மக்கள் பாலுக்கு அலைந்த நிலை மாறி பால் ஏராளமாக கிடைக்கும் நிலை இந்த புரட்சியின் மூலம் உருவானது. திரைப்படத்தை தயாரிக்க குஜராத் பால் கூட்டுறவு சங்கங்களின் உறுப்பினர்கள் ஐந்து லட்சம் பேரும் தலா இரண்டு ரூபாயை நன்கொடையாக வழங்கினர் என்பது குறிப்பிடத்தக்கது.  

### சம்விதான்
"இந்திய அரசமைப்புச்சட்டம் உருவான வரலாறு - சம்விதான்" திரைப்படம் பத்து தொடர் கொண்ட திரைப்படமாகும். இத்தயாரிப்புக்கு மாநிலங்களவை தலைவர் ஒப்புதல் அளித்துள்ளதால் படத்தை தயாரிக்க முடிவு செய்துள்ளார். இத்திரைப்பம் 1947 முதல் 1949 வரையிலான காலகட்டத்தைச் சார்ந்தது. இந்தியா சுதந்திரம் அடைவதற்கு ஏழு அல்லது எட்டு மாதங்களுக்கு முன்னதாக திரைப்படம் தொடங்குகிறது. அதற்குப்பின் அது குடியரசாக அறிவிக்கப்படுவதுடன் திரைப்படம் முடிகிறது. இக்கால கட்டத்தில் பல சம்பவங்கள் நடந்து விடுகின்றன. இந்தியா துண்டாடப்பட்டு இரண்டு நாடுகள் உருவாக்கப்பட்ட துயரமான சம்பவம் அக்காலகட்டத்தில் நடந்தது.
# சிற்பநூல்களில் நிலப்பிரிவு வகைகள்

**சிற்பநூல்களில் நிலப்பிரிவு வகைகள்** என்பது இந்தியாவின் மரபுவழிச் சிற்பநூல்களில் வீடுகள், மாளிகைகள், ஊர்கள், நகரங்கள் என்பவற்றை அமைப்பதற்கு உரியவையாகக் கூறப்பட்டுள்ள பல்வேறு வகையான நிலப் பிரிவுகளைக் குறிக்கும். மேற்சொன்ன கட்டுமானங்களுக்கான நில வகை ஒவ்வொன்றினதும் அடிப்படை அலகு *பதம்* எனப்படும் நிலத்துண்டு ஆகும். இந்நிலப் பிரிவுகளில் அமையக்கூடிய *பதங்களின்* எண்ணிக்கையின் அடிப்படையிலேயே வெவ்வேறு வகைகள் உருவாகின்றன. இப்பதங்கள் ஒவ்வொன்றும் குறிப்பிட்ட தேவர்களுக்கு உரித்தாக்கப் பட்டுள்ளதுடன், அப்பதங்கள் வெவ்வேறு பயன்பாடுகளுக்காகப் பரிந்துரைக்கப்படுகின்றன. அடிப்படையில் இது ஒரு நிலப் பயன்பாட்டு ஒழுங்கு எனலாம். ஆகக்கூடிய எண்ணிக்கையாக மானசாரம் என்னும் சிற்பநூலில் ஒன்று முதல் 1024 பதங்களைக் கொண்ட 32 நிலப் பிரிப்பு வகைகள் கூறப்பட்டுள்ளன. ஒவ்வொரு வகைக்கும் வெவ்வேறான பெயர்கள் வழங்கப்பட்டுள்ளன. இந்நிலப் பிரிவுகளின் முழுமையான வடிவம் சதுரம், வட்டம், முக்கோணம், பல்கோணம் எனப் பல்வேறாக அமையக்கூடும்.  

## வகைகள்
மானசாரத்தில் கூறப்பட்டுள்ள 32 வகை நிலப் பிரிவுகளினதும் அவற்றில் அடங்கும் பதங்களின் எண்ணிக்கைகளையும் கீழே காண்க.  
| . | **பெயர்** | **பத எண்ணிக்கை** |  |
| --- | --- | --- | --- |
| 1. | சகலம் | ஒரு பதம் |  |
| 2. | பேசகபதம் | 4 பதங்கள் |  |
| 3. | பீடபதம் | 9 பதங்கள் |  |
| 4. | மகாபீடபதம் | 16 பதங்கள் |  |
| 5. | உபபீடகம் | 25 பதங்கள் |  |
| 6. | உக்கிரபீடம் | 36 பதங்கள் |  |
| 7. | தண்டிலம் | 49 பதங்கள் |  |
| 8. | மண்டூகம் | 64 பதங்கள் |  |
| 9. | பரமசாயிகம் | 81 பதங்கள் |  |
| 10. | ஆசனபதம் | 100 பதங்கள் |  |
| 11. | தானீயம் | 121 பதங்கள் |  |
| 12. | தேசீயம் | 144 பதங்கள் |  |
| 13. | உபசண்டிதம் | 169 பதங்கள் |  |
| 14. | பத்ரபதம் | 196 பதங்கள் |  |
| 15. | மகாசனம் | 225 பதங்கள் |  |
| 16. | பத்மகர்பம் | 256 பதங்கள் |  |
| 17. | திரியுதம் | 289 பதங்கள் |  |
| 18. | விரதபோகம் | 324 பதங்கள் |  |
| 19. | கணிதபதம் | 369 பதங்கள் |  |
| 20. | சூரியவைசாலகம் | 400 பதங்கள் |  |
| 21. | சூசம்கிதபதம் | 441 பதங்கள் |  |
| 22. | சூப்ரதிகாந்தம் | 484 பதங்கள் |  |
| 23. | விசாலபதம் | 529 பதங்கள் |  |
| 24. | விப்ரகர்பம் | 576 பதங்கள் |  |
| 25. | விச்வேசம் | 635 பதங்கள் |  |
| 26. | விபுலபோகம் | 676 பதங்கள் |  |
| 27. | விப்ரதிகாந்தம் | 729 பதங்கள் |  |
| 28. | விசாலாட்சம் | 784 பதங்கள் |  |
| 29. | விப்ரபக்திகம் | 841 பதங்கள் |  |
| 30. | விச்வேச்சாரம் | 900 பதங்கள் |  |
| 31. | ஈசுவரகாந்தம் | 961 பதங்கள் |  |
| 32. | இந்திரகாந்தபதம் | 1024 பதங்கள் | } |